
Sabine Schleper, un mucha muhé ku a lanta na Bo- 
neiru, a keda koroná komo Miss Petite International 
Netherlands 2023. E ta yu di Ron Schleper i Militza . 
Nos damitanan sakando kara stret. 


Sabine koroná Miss 
Petite 

Desaroyo ta bai a kosto di naturalesa. Ta lástima ku esaki ta sigui sosodé den e kaso akí na Sabadeco, kaminda a destruí un área grandi di palu, 
kas di hopi para i bestia. Ta un destrukshon masivo pa desaroyo. 


Entrante 7 di novèmber empresanan por entrega kuenta anual i 
deklarashon di Opbrengstbelasting online tambe via MijnCN. 


Algun bentaha: 


• Por hasi entrega di tantu kuenta anual komo deklarashon di OPB 
for di aña di finansiero 2021. 


• Outorisashon individual pa kuenta anual i deklarashon. 


• Kuenta anual i deklarashonnan ta keda semper disponibel. 


Wak pa mas informashon riba www.mijncn.nl 


Entrega Opbrengstbelasting 
(OPB) via MijnCN 

Destrukshon di naturalesa 

K R A L E N D I J K - 
BONERIANO mester kon- 
statá ku Entidat Públiko di 
Boneiru (EPB) ta manda 
nos di kashi pa muraya na 
momentu ku toka e topiko 
di maneho di toleransia 
di mariwana. Un posibel 
maneho di toleransia mes- 
ter keda aprobá pa e trián- 
gulo (Gezaghèber, KPCN, 
Ministerio Públiko), Kon- 
seho Insular i Minister di 
Hustisia i Seguridat. Tur 
mester bai di akuerdo ku e 
maneho pa esaki por drenta 
na vigor. 
Gobièrnu a primintí ku 
fin di 2022 lo bin un inves- 
tigashon pa sa sí ta deseabel 
pa implementá e maneho 
aki. Miéntras tantu nos ta 
nos ta den último kuartal di 
aña pero ainda no tin niun 
klase di klaridat tokante 
esaki. 
BONERIANO a tuma 
kontakto ku EPB ku e pre- 
gunta ‘kon leu ta ku e in- 
vestigashon?’. “Mester ta 
serka Ministerio Públiko 
(OM) pa ku esaki. Gert-Jan 
Zwiers di OM tabata aten- 
dé”, nos a haña komo reak- 


shon. 
Konsekuentemente 
nos a aserká OM. “No ta 
nos ta atendé esaki, bo 
mester ta serka EPB”, bo- 
sero Roderick Gouverneur 
ta splika. 
Pues e pregunta ta surgi: 
“Ken ta enkargá ku e inves- 
tigashon? Serka ken mester 
ta?” Segun gobièrnu tabatin 
plan pa hasi e investigashon 
na aña 2020 pero pa motibu 
di COVID-19 a pospon’é. 


Guera ganá of pèrdí? 
Mundialmente por nota 
basta diskushon pa legalisá 
‘Cannabis’. Asta na isla ru- 
man Sint Maarten tin desa- 
royo riba e tereno aki, nan 
ta eksplorá e posibilidat. 
Nos por nota ku na Boneiru 
spesialmente pa legalisá òf 
tolerá mariwana rekreativo 
ta un punto di diskushon 
fuerte. Últimamente konse- 
hal Daisy Coffie a presentá 
un moshon pa normalisá 
kultivamentu di e mata di 
cannabis. A rechasá e mo- 
shon aki. 
Apesar di situashon no 
masha alentadori, Ralph 
Nolen ta haña ku e ‘guera’ 
ya ta ganá. E ta propietario 
di un ‘coffeeshop’ riba nos 
isla “Pa kiko sigui pèrdè ba- 
taya si ya e guera ta ganá?”, 
e ta bisa. Segun Nolen 
mayoria pais a legalisá 
Cannabis di un manera òf 
otro. Na Boneiru e kalidat a 
subi, i e ta hopi mas akseptá 
ku 10 aña pasá. “Ademas e 
uso i poseshon di ménos ku 
5 gram a wòrdu 'dekrimi- 
nalisá'. Pa kiko sigui pèrdè 
tempu pa trese mas entrada 


na un koalishon ku no ta 
digno di nos sosten? Tur 
e míles di hendenan ku ta 
usa Cannabis ta usa esaki 
normal, sin paga belasting 
riba dje. Lástima pa esun 
ku ta bend’e i kai será pero 
esei nan no ta gosa di dje. 
Drechi pa gobièrnu mas 
ku niun otro hende”, e ta 
amplia. Nolen ta kuestioná 
mandatarionan i kondená 
e echo ku a ning’e pèrmit 
pa bende mariwana den su 
negoshi. El a kuminsá ku 
su negoshi 9 aña pasá i ta 
bende produktonan pa fasil- 
itá uso di kanabis. Pero e ta 
prohibí pa bende mariwana 
òf hash. Algu ku pa añanan 
e ta bringa pa kambia. Tin 
ku menshoná ku el a hiba 
gobièrnu dilanti hues pa ku 
esaki, un kaso ku el a pèrdè. 
“Entretantu koalishon upb/ 
mpb, gobièrnu di Hulanda 
i asta korte a demonstra 
nan hipokresia pa tur hende 


mira. Si e próksimo elek- 
shon sali meskos, ta pueblo 
mes ke”, segun Nolen. 
Sí ta implementá e 
maneho aki òf nò, pa Mini- 
sterio di Hustisia i Seguri- 
dat un kos ta klaro: “Na Bo- 
neiru, Sint Eustatius i Saba 


Maneho di toleransia Cannabis: 


DI KASHI PA 


MURAYA 


aktualmente tin un Lei di 
Opio BES i esaki no kono- 
sé un polítika di toleransia 
pa coffeeshop. Na Hulan- 
da Karibense kada entidat 
públiko mester determiná e 
maneho, independiente di e 
maneho na Hulanda.” 

KRALENDIJK -- En- 
trante promé di novèmber 
e konosido personahe na 
televishon boneriano, Tino 
de Palm, ta bai pa un reto 
nobo den su karera. Ounke 
ku su persona mes no ke 
konfi rmá, pero ta laga esaki 
pa e organisashon mes in- 
formá esaki ofi sialmente, 
BONERIANO a kompron- 
dé ku de Palm ta bai djòin 
e tim di bosero polisial di 
Kuerpo Polisial Karibe Hu- 
landes. 
For di 2010 de Palm ta 
forma parti di e tim di NOS 


TV i a kuminsá komo mu- 
cha halando waya na trans- 
mishonnan bibu di e kanal i 
despues a sigui krese. Asi- 
na el a profundisá su mes 
komo kamarógrafo, editá 
programa, dirigí i produsí 
programa i presentá pro- 
grama. 
Na dado momento de 
Palm a bai den e mundu di 
radio i e último aña entre 
otro el a produsí i presentá 
su propio programa na tele- 
vishon 'Felis Mainta', ku 
den un tempu rekòrt a ko- 
nosé un oumento grandi di 


sintonia i a sigui krese. 
Banda di esaki, de Palm 
tabata presentadó di Notisia 
NOS TV, reportero di noti- 
sia polisial i sorteo Wega di 
Number Boneiru. 
De Palm ta skirbi: “Mi 
ta den e proseso pa logra 
mi meta i soño. No tabata 
un desishon fásil, pero mi 
ta kurioso pa sa kiko futuro 
tin pa mi. Danki na geren- 
sia di Flamingo TV/NOS 
TV, ku a aseptá mi brasa 
habrí i semper a duná mi e 
oportunidat pa demostrá mi 
talento. Danki na tur tele- 


vidente ku tabata biba tur 
dia ku e programa i kasnan 
komersial pa e konfi ansa. 
Mi ta kla pa e reto nobo ku 
Dios a pone mi dilanti.” 
Manera menshoná, for 
di informashonnan digno 
di krédito BONERIANO 


a komprondé ku de Palm 
entrante promé di novèm- 
ber ta djòin e tim di bosero 
polisial. 
BONERIANO ta de- 
seá de Palm, un hóben su- 
per talentoso, éksito ku su 
karera nobo. 


E ta bai forma parti di e tim di bosero polisial 
Tino de Palm ta 
bai pa reto nobo 


KRALENDIJK- “Esun 
ku a aserká korant ta trata na 
perhudiká mi. No ke mira 
mi desaroyá i bai dilanti”, 
Jackeline Leon ta bisa. E 
ta referí na un artíkulo ku 
BONERIANO a publiká 
ku e título ‘Preshon pa 
habri bar’. Den e artíkulo 
aki nos matutino a amplia 
tokante un siudadano ku a 
hasi petishon pa haña pèr- 
mit pa habri un bar den un 
área residensial na Kaya 


Korona. E dama venezo- 
lano aki a aserká nos ku su 
banda di e medaya. “Mi no 
ke problema, simplemente 
mi ta lamentá di no a haña 
chèns pa splika mi banda”, 
e ta agregá. 
E ta splika ku su meta ta 
pa habri un bar/ restorant 
ku ta bende kuminda, di 
mainta pa anochi. 


E situashon 
Leon ta splika ku el a 


inskribí su negoshi bou di e 
nòmber VEN & BON Bar 
na Kamara di Komersio 
(Kvk) komo bar/restorant, 
pues el a hasi petishon pa 
pèrmit pa mesun tipo di es- 
tablesimentu. “Ainda esaki 
ta den proseso, mi ni a haña 
inspekshon di servisio di 
higiene.” 
Remarkabel ta ku den 
un reakshon previo Direk- 
torado di Espasio i Desa- 
royo (R&O) ta splika algu 
diferente: “E señora a pidi 
pèrmit pa bar /restorant i 
kuminda pa bai kuné (take 
away). Loke R&O a akordá 
ta e pèrmit pa ‘take away’ 
dor ku e señora ta keda den 
área residensial.” 
Segun Leon riba 19 di 
òktober último el a hasi pe- 
tishon pues e periodo lógi- 
kamente ta demasiado kòr- 
tiku p’e haña un kontesta. 
Nos artíkulo ta men- 
shoná ku miéntras tantu a 
basha un fl ur di betòn parti 
patras di bar, ku e meta 
pa organisá aktividatnan 


Segun propietario di bar: 
“Ta trata na perhudiká mi” 


baliabel. Leon ta desmentí: 
“Esaki simplemente ta pa 
motibu di higiene. M’a pidi 
piedra ‘steenslag’ i a basha 
esaki. No ta pa baila.” 
E ta enfatisá ku e esta- 
blesimentu tin sufi siente si- 
tio di parker disponibel. Tin 
espasio pa 8 outo parker. 
E ta sigui splika ku el 
a hasi basta invershon pa 
habri su propio negoshi i ta 
lamentá ku e situashon aki 
por perhudik’é. “No ta ami 
so. Esaki ta un inisiativa di 
4 venezolano i 5 boneriano. 
Mi ta traha duru pa bai di- 
lanti. Mi ta lucha pa ami i 
mi famia na Venezuela”, e 
ta bisa. 
Red.: Ta remarkabel e 
echo ku R&O ta bisa di 
a otorgá pèrmit pa ‘take 


away’ miéntras e persona 
enkuestion no ta na altura 
di esaki. Ademas, e pro- 
seso a kana sumamente 
lihé mirando ku a entregá e 
petishon riba 19 di òktober 
2022. 
E fotonan ta ilustrá Ven 
& Bon Bar ku ta den pre- 
parashon pa pronto habri su 
portanan. 

KRALENDIJK – Si- 
man pasá tabatin un en- 
kuentro di sektor kultural 
boneriano huntu ku Plata- 
forma NGO i SKAL den 
sala di konferensia di Hotel 
Captain Don’s Habitat. E 
idea tabata duna i interkam- 


Informashon interesante a bini dilanti 
Enkuentro sektor kultural 
ku NGO i SKAL 
biá di informashon, ku pre- 
sentashonnan interesante. 
Un preokupashon práktika- 
mente komun di parti e per- 
sonanan di sektor kultural 
ku a partisipá tabata falta di 
fondo. 
Tantu Plataforma NGO 


komo SKAL ta intermediá 
pa organisashon i fun- 
dashonnan kultural di e isla 
aki risibí supsidio pa por 
desplegá nan aktividatnan. 
Tin fundashon ku tin kon- 
trato di kuido ku gobièrnu, 
ku ta sosodé via di SKAL. 
Hefe interino di SKAL Fe- 
lix (Papito) Thomas a papia 
riba e parti di kontrato di 
kuido. 
Mas aleu a bini basta di 
informashon di ekspertonan 
tokante atministrashon di 
un fundashon kultural, spe- 
sialmente ku bista tambe 
riba obligashon i kompro- 
misonan fi skal. 
Na fi nal e partisipan- 
tenan i tambe e esnan ku a 
tene presentashon a risibí 
un mata komo regalu. 


KRALENDIJK 
-- 
Union Patriótiko Boneriano 
(UPB) ta konosí pa su forsa 
di organisashon. Último 
añanan komo resultado di 
elekshon 2019, UPB a bira 
un partido chikí i su forsa 
di organisashon tambe a 
keda limitá. Miéntras tantu 
UPB ta mira sí ku ningun 
otro partido a krea un or- 


ganisashon fuerte. Un or- 
ganisashon fuerte ku ta sali 
defendé interesnan di Bo- 
neiru. Tampoko un organi- 
sashon fuerte ku kurason pa 
hende ku mas ta sufri den e 
desaroyo di Boneiru. 
Lider 
polítiko 
James 
Kroon ta komentá: “Pa e 
elekshon benidero, UPB ke 
ta un organisashon grandi 


atrobe. Un organisashon 
grandi i fuerte ku kurason 
pa hende. Tambe un organi- 
sashon grandi i fuerte ku 
lo sigui e lucha di derecho 
pa Boneiru i e siudadano 
di Boneiru dentro di Hu- 
landa. Boneiru a stòp di 
lucha pa su derechonan. E 
situashon akí no por keda 
asina mas. Pues, UPB ta 


lansa su mes un biá mas pa 
bira un partido grandi na 
Boneiru. Nos mester di e 
forsa di votadónan bèk pa 
nos por sigui e lucha di Bo- 
neiru. Ta ku forsa grandi di 
votadónan nos por sigui e 
lucha i realisá benefi sio pa 
hende.” 


Interes di Boneiru 
Di parti UPB, di akuer- 
do ku Kroon, lo krea un 
organisashon fuerte bèk. E 
intenshon ta pa bini ku un 
grupo di guia di diferente 
hendenan ku ekspertisio. 
Entre otro hendenan ku 
ekspertisio di bario i e hen- 
de den nesesidat, otronan 
ku ekspertisio di maneho, 
ekonomia i fi nansa. Tam- 
be hendenan ku kapasidat 
pa planifi ká i otronan ku 
kapasidat pa representá in- 
teresnan di Boneiru riba e 
tereno estatal i demokrasia. 
E grupo di guia, segun 
Kroon, lo konsistí di miem- 


bronan di Konseho Insular 
di UPB, lider polítiko di 
UPB, posibel diputadonan 
i otro personanan ku no 
nesesariamente ta bai riba 
lista polítiko di UPB. Un 
kos ta sigur, tur persona di e 
grupo di guia lo ta dilanti di 
kortina i lo representá Bo- 
neiru i lucha na di un forma 
aktivo pa interesnan di Bo- 
neiru. E grupo di guia lo no 
ta pa kampaña polítiko so, 
pero lo keda eksistí i pro- 
fi lá fuertemente despues di 
elekshon di mart 2023. 
E lider polítiko di UPB 
ta sigui: “Ta di e forma akí 
den pasado UPB a yega na 
tur logro pa Boneiru i su 
hendenan. 
UPB ke su bon organi- 
sashon bèk riba pia pa lu- 
cha pa Boneiru. Pueblo lo 
disidí e ora ei si UPB ta 
haña sosten grandi un biá 
mas pa huntu nos sigui e lu- 
cha di derecho pa Boneiru i 
su hendenan.” 


Ku kurason pa hende ku ta sufri 
UPB fuerte pa realisá su metanan 

Programanan di Bonaire.tv 
TELBO kanal 70 
Flamingo TV kanal 23 

12.00 Sitionan Marká : 
Arkitektura 
13.00 Aki Hulanda: 
William Anthony 
14.00 Herensia: 
Surnan di Rozendaal 
15.00 BAPA: 
Barku Tres Hombres 
16.00 Aktualidat: 
Ron Smit i Izain Mercera 
17.00 Aki Korsou: 
Jessica Bethencourt (Herodini) 
18.00 Herensia: 
Manchi Provence 
19.00 BAPA: 
Ernst Wesselius - Paul Pilgrom 
Anselmo Ortensia 


20.00 Herensia: 
Nort'i Salina 10 
21.00 Aki Colombia: 
Aldina i Rosa 
22.00 Herensia: 
Hendrik Holten 
23.00 BAPA: 
Equador (Yegada) 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK – Rudy 
i Stella Mercera den e pro- 
grama Herensia di e siman 
aki na Bonaire.tv ta sigui 
kompartí nan konosementu 
i eksperensianan di e bario 
den kua nan a nase, lanta i 
ketu bai ta biba. Esta bario 
Nort di Saliña. Ta e di dies 
programa den e seri aki. 
FuHiKuBo aña pasá a 
kuminsá ku e seri aki, komo 
parti di e programa Heren- 
sia, komo un eksperimentu 
pa registrá historia di kas i 
nan habitantenan den Nort 
di Saliña. Por bisa ku e 
eksperimentu mientrastan- 


Programa di e Herensia e siman aki 
Rudy i Stella ta sigui kompartí 
nan konosementu 
tu a resultá. E programa di 
e siman aki ta ya kaba esun 
nr. 10. E programanan ante- 
rior ta visibel riba youtube. 
E programa di e siman 
aki práktikamente komple- 
tu ta grabá na kas di Djul 
Silberie, e norteño ku na e 
momentu aki sin duda tin 
mas aparensia amerindio. 
Esaki a pone ku na dife- 
rente okashon a pidié pa 
fi gurá den dokumental i 
programanan den kua ta e 
orígen amerindio boneriano 
ta bini dilanti. 
Djul ta papia di su ma- 
yornan. Tambe di un tien- 


Shon Fin dilanti su tienda den Nort di Saliña. 


Esena for di e programa Herensia ku rumannan Rudy i Stella Mercera, huntu ku 
Djul Silberie i presentadó Bòi Antoin. 


da ku tabatin ántes na nan 
kas. Nan kompetidor den 
negoshi tabata e tienda di 
Shon Fin, situá djis pegá. 
E programanan aki ta 
hopi 
importante. 
P’esei 
tambe FuHiKuBo ke bai 
produsí nan pa mas bario 
riba e isla. Nort di Saliña ta 
e proyekto piloto. 
E programa aki ta pasa 
ainda awe djabièrnè ano- 
chi pa 8or na Bonaire.tv, 
visibel tantu na Telbo komo 
Flamingo 
TV. 
Djasabra 
mainta 8or e ta ripití. 


SKLAMA, DIOS TA TENE KUENTA 
KU BO SITUASHON! 
Den Éksodo 2:23-25 tin un relato di alivio, un relato di spe- 
ransa meimei di turbulensia. E versíkulonan ta bisa asin’aki: 
“Awor a sosodé ku den kurso di e temporada largu ei rei di 
Egipto a muri. I e yunan di Israel tabata suspirá den nan 
mes pa motibu di sklabitut, i nan tabata sklama; i nan sklam- 
ashon pa yudansa pa motibu di sklabitut a subi yega serka 
Dios. Asina Dios a tende nan kehamentu, i Dios a kòrda 
riba Su aliansa ku Abraham, Isaak i Jakòb. I Dios a mira e 
yunan di Israel i Dios a tene kuenta ku nan situashon.” 
E yunan di Israel tabata den un situashon di sklabitut i di 
gran atversidat. E situashon tabata kousando nan doló 
emoshonal i físiko, i gran desesperashon. E pueblo di Israel 
a skohe e kaminda korekto; nan a sklama na Señor. Sklama 
ke men ku nan tabata grita for di e profundidat di nan ser 
pa yudansa. 
Meskos nos tambe ta hasi ora nos bisa: “Ai Señor ... Tata 
por fabor mi no por mas, yuda mi, mi ta roga Bo, por fabor, 
Señor.” 
Bo sa kiko a pasa na e momento ku nan a sklama? Dios a 
tene kuenta ku nan situashon. Nan sklamashon no tabata 
pòrnada. 
Awor kiko di abo awe? Kua ta bo situashon awor aki? Sa ku 
Señor konosé bo situashon, ma E ke pa bo aserk’É. Sklama 
na djE, asta si kisas ta abo mes a okashoná e situashon. 
“Un kurason repentí i kibrá, Dios, no ta despresiá.” Salmo 
51:17 
Diannenara Mercera 


Produkshon PGM 


Caribbean Services General 
B.V. 
solicita los servicios de 
2 metselaar 


Contacto por telf: 717-9900 òf mail: 
mmms847@hotmail.com 

KRALENDIJK – Den 
luna di novèmber benidero 
e ekipo di FuHiKuBo ku ta 
produsí e programa di tele- 
vishon Herensia, lo ta du- 
rante un siman na Aruba pa 


hasi grabashonnan nobo pa 
e programa aki. Ta despues 
di 4 aña ku ta graba atrobe 
na Aruba. Bòi Antoin i 
Ludovico Nicolaas lo kon- 
dusí e grabashonnan. 


Normal kada un pa dos 
aña tabata hasi grabashon 
di Herensia na Aruba, pero 
debí na e pandemia di Co- 
vid esaki no por a tuma lugá 
último añanan. Awor fi nal- 
mente e oportunidat ta pre- 
sentá. E programa Heren- 
sia ta hopi konosí na Aruba. 
E ta pasa tur wikènt na dos 
okashon na TeleAruba, esta 
djasabra i djadumingu. 
E último dos personanan 
grabá na Aruba pa Herensia 
tabata Madonna Stephens 
i Olga Velasquez. Despues 
no a bai Aruba mas graba, 
anke ta asina sí ku a entrev- 
istá rubianonan ku a bishitá 
Boneiru último añanan. E 
produktornan di Herensia 
a kuminsá ta rekrutá hende 
kaba pa entrevistá. 


Despues di sigur 4 aña di ousensia 
Ekipo di Herensia ta bai hasi grabashon 
na Aruba 


KRALENDIJK -- Riba 
enkargo di Ministerio di 
Asuntunan Interno i Rela- 
shonnan den Reino, BZK, 
na e momentunan akí Glenn 
Thodé, èks gezaghebber di 
Boneiru i Jacques van Eck, 
èks miembro di Konseho di 
Raad van State, ta eksplorá 
sí por introdusí legislashon 
kontra deskriminashon pa 
Boneiru, Saba i Sint Eusta- 
tius. Motibu pa esaki ta e 
petishon di e gezaghebber- 
nan di e islanan pa introdusí 
i implementá e legislashon 
akí rápido. Pa esaki a skirbi 
un karta pa Sekretario di 
Estado di Relashonnan den 
Reino i Digitalisashon, Al- 
exandra van Huffelen. 
E 
eksplorashon 
tin 
komo meta pa investigá sí 
introdukshon di legislashon 
kontra deskriminashon ta 
faktibel i kiko e konsekuen- 
sianan lo ta. Ta bai pa in- 
trodukshon di legislashon, 
pero tambe pa wak kon pa 
regla ku personanan por 
denunsiá 
deskriminashon 
i risibí ayudo. Por pensa 
riba dunadónan di trabou 


ku ta kita un trahadó tem- 
poralmente pa motibu di 
embaraso, doño di restorant 
ku no ta duna un kliente 
desabilitá trato rasonabel, 
un skol ku ta nenga alum- 
no òf dosente pa motibu 
di orientashon seksual, òf 
trahadónan ku no ta risibí 


pago igual pa e mesun tra- 
bou. Pa por implementá 
e 
eksplorashon 
korek- 
tamente, Thodé i kolab- 
oradónan di BZK, Suzanne 
Vogel i Barbera Veltkamp, 
lo bishitá tur e tres islanan 
di 2 pa 13 di novèmber. 
Nan tin sita ku diferente 


Eksplorashon introdukshon legislashon 
kontra deskriminashon 


organisashon sosial, repre- 
sentante di hóben i person- 
anan desabilitá, komunidat 
di LHBTQ+, dunadónan di 
trabou i e entidatnan púb- 
liko. Despues di e bishita di 
trabou, lo informá Tweede 
Kamer tokante e resulta- 
donan di e eksplorashon. 


KRALENDIJK 
– 
Tin inkietut ta biba den 
komunidat 
boneriano 
relashoná ku e aparente 
intenshon ku tin e aña pa 
gobièrnu otorgá ‘chapi 
di lucha’ na un sindika- 
lista di Kòrsou. Ta algu 
sin presedente i ku si e 
sosodé lo bai sòru pa 
basta reakshon kontra e 
desishon aki. Tur aña dia 
10 di novèmber ta otorgá 
e rekonosementu yamá 
‘Chapi di Lucha’ na dos 
persona di Boneiru. Un 
chapi di lucha ta pa un 
persona ku a sobresalí 
pa su akshonnan riba 
tereno kultural, miéntras 
ku esun otro ta bai pa un 
sindikalista dje isla aki. 
Ta parse ku e aña aki 
ke bai duna ‘chapi di lu- 
cha’ na un sindikalista di 
Kòrsou ku tabata presi- 
dente den pasado di un 
sindikato di Kòrsou ku 
sekshon na Boneiru. Es- 
aki siendo ku na Boneiru 
mes tin ainda basta sin- 
dikalista ku no a bini na 
remarke ainda pa risibí 
un chapi di lucha. 
E 
distinshon 
aki, 
desde 
kuminsamentu, 
tabata pa sindikalista i 
kulturistanan riba e isla i 
no di Kòrsou. ‘Chapi di 
Lucha’ ta pa konmemorá 
un lantamentu di katibu 
ku a sosodé na 1834. 


Chapi di Lucha 
pa sindikalista di 
Kòrsou? 


Pero hendenan na Aruba 
mes, òf hendenan di Bo- 
neiru ku tin hende di edat 
(preferibel riba 70 aña), lo 
por yama Bòi Antoin na 
+599 7866818. E mesun 
number aki tin tambe what- 
sapp. Por manda un e-mail 
tambe na b.antoin.extra@ 
gmail.com. E periodo ku 
lo graba ta di 12 pa 21 di 


novèmber. 
Ta bon pa yama lihé, pa- 
sobra e lista ta yena lihé. 
Un persona na Aruba ku 
a entrevistá hopi pa Heren- 
sia tabata Romualdo Coffi , 
di felis memoria. 

Tonchi, wikènt di trik 
òf trit a dal aden. 
Awèl si, ban wak ken ta 
bai trit nos un ko'i smak. 


Djárason bientu a bòltu i bira direkshon nort. Esaki a kondusí ku olanan haltu a bati kosta prinsipalmente den e área di Belnem. Konstruk- 
shonnan na kosta a sufri hopi daño. 


Laman a 
bati kosta 

KRALENDIJK – Por 
ripará ku mas i mas outo 
eléktriko, pues propulsá 
pa elektrisidat, ta subien- 
do kareteranan boneriano. 
Pues e konsiensia ku mes- 
ter protehá medio ambien- 
te ta drentando riba e isla 
aki. Star Motors Bonaire 
resientemente a tene un 
presentashon 
na 
WEB 
N.V., kompania di awa i 
elektrisidat, tokante uso di 
outonan eléktriko. Esaki a 
sosodé riba invitashon di 
WEB. 
Durante e siman di 17 
pa 21 di òktober vários tra- 
hadó di WEB a partisipá na 
e eksperensia aki i a haña 


mas informashon tokante di 
outonan EV marka Morris 
Garages a.k.a. MG i MAX- 
US na e momentu aki ta e 
markanan di EV mas pidí 
na Oropa. 
Fundashon Mariadal ta 
usando e tipo di outo MG 
‘ZS EV’. Stars Motors a fi a 
esaki pa por a duna splika- 
shon na WEB. 
Star Motors ta etalá e 
outonan 100% eléktriko aki 
na su showroom den Kaya 
Londres nr. 23. Pa mas in- 
formashon por yama +599 
777 4447 òf bishitá nan 
página web: www.starbo- 
naire.com. 


Star Motors ku presentashon na WEB 
Outonan eléktriko 
subiendo karetera 


E yobidanan aktual ta sòru 
pa basta fruta endémiko di 
Boneiru. Entre otro shi- 
maruku, hoba, drùif di la- 
man, kenepa, kohara etc. 
Foto ta duna bista di hoba 
na palu i un baki ku shi- 
maruku, hoba i kenepa. 


Áwaseru ta sòru 
pa basta fruta 


Verzamelloonstaat (VZLS) via MijnCN entrante 7 di novèmber. 


Entre yanüari i di mas tarda 31 di yanüari, tur empresa mester entrega e 
Verzamelloonstaat online via MijnCN! 


Algun bentaha: 
• No tin mester di informashon pa log-in apart pa entrega 
verzamelloonstaat. 
• Tur verzamelloonstaat ta keda disponibel riba MijnCN. 
• Bo por outorisá terser nan sin mester kompartí bo informashon di login. 
• Tur servisio digital di Belastingdienst den 1 portal. 


Wak pa mas informashon riba www.mijncn.nl 


Entrega Verzamelloonstaat 
(VZLS) via MijnCN 

KRALENDIJK – E 
seri di programa ‘Sitionan 
Marká’ ta dediká atenshon 
na arkItektura boneriano e 


Seri ta kontinua e wikènt aki ku e di 13 episodio 
‘Sitionan Marká’ ku atenshon na 
arkitektura boneriano 


siman aki. E semi-doku- 
mental ku Frans Booi ta un 
seri di 19 programa tokante 
di e sitionan históriko, ‘Si- 


tionan Marká’ na Boneiru, 
presentá pa Feliz (Felix) 
Nicolaas. Dos siman pasá 
den di 12 epidosio a trata e 


área ‘Awa di Lodo’, un área 
ku ta keda entre e kaminda 
di tera pa bai Cai i kaminda 
di asfalt pa bai Sorobon, 


patras di El Gran Chaparal. 
Ta un parti di e kunuku 
San Hose, Palu di Omh 
Wie den sentro di e tereno, 
punto sentral di e kom- 
bersashon, ku ta haňa den 
buki ‘Boynay Tey’ di Frans 
Booi. Tremendo e episodio 
aki Awa di Lodo, i área San 
Hose, òf Den Bon. 
E siman aki den episo- 
dio number 13 di ‘ Sitionan 
Marká. nos ta haña arkitek- 
tura boneriano, parando na 
kas di Shon Banban Neu- 
man, nort di Kas di Regata. 
Ta kuminsá ku seremonia 
di bistimentu di estichi. Ta 
splika kas di hadrei, kon e 
kas aki ta trahá, pues dife- 
rente manera. 
Frans Booi ta splika kon 
a yega na e forma di kas, 
lineanan/trapinan 
ku 
ta 
usa, Hunabku-Chagana den 
geometria selestial. Ta wak 
e solo, konosé e aparato 
Peloris- Astro compass. Es- 
tichi den mapa di strenan, 
strea Mirvac. 
Diferente buki ku Frans 
a konsultá, religion tambe 
ta bin na remarke den e epi- 
sodio aki. Ta papia tokante 

di solstise di zomer i wen- 
ter, kiko esaki ta i su tem- 
porada di bahada di solo 
riba Klein Bonaire - pues 
‘astronomia Equinoxstiko’, 
dianan ku e televidente 
mester ta na e sitio ei, skina 
di e dos kasnan ei na Male- 
kon pa opservá unda solo ta 
baha. 
Nos lo mira tambe ko- 
nènchi den luna yen i Dios 
di áwaseru Taino - Boinay- 
el, pues mitologia di e Tai- 
nonan tambe ta haňa su tur- 
no. E baston di Feliz tambe 
ta haňa su splikashon. Na 
fi nal ta mustra kon solo ta 
baha riba seru di Wekuwa. 
Hopi kos lo siña di Frans 
Booi ku ta yuda nos pa ora 
nos bishitá e sitionan ku ta 
presentá den e programa 


aki. 
Danki reakshon riba di 
e programa ku ta pasan- 
do atrabes di Bonaire.tv i 
despues riba YouTube den 
programanan di Fuhikubo. 
Pues sufi siente motibu 
pa no pèrde e seri aki ‘Si- 


tionan Marká’ e wikènt aki. 
Kada dos siman ta pasa un 
episodio nobo, kuminsando 
riba djabièrnè 12 di mèrdia, 
ta ripití mei anochi, djasa- 
bra ta 4or atardi, djadumin- 
gu 8or anochi i djaluna 8or 
di mainta. 


KRALENDIJK – Timo 
de Laat ta den e programa 
‘Aki 
Boneiru’ 
djasabra 
awor na Bonaire.tv pa 1or 
di mèrdia, ku vários ripi- 
tishon e fi n di siman aki. 


Timo ta e artista, pintor, ku 
a pinta riba vários muraya 
di empresanan na Boneiru. 
Den e programa aki Timo ta 
papia di su bida i su arte. 
Timo ta di Rotterdam, 


Timo de Laat 
den interesante 
‘Aki Boneiru’ 


Hulanda, pero e ta papia 
spañó hopi bon. Esaki tin 
splikashon den e echo ku 
el a hasi un biahe largu na 
práktikamente tur pais di 
e kontinente latinoameri- 
kano. E parti aki di su bida 
ta bini prominentemente 
dilanti den e programa ‘Aki 
Boneiru’. 
E promé kontakto ku 
Timo a haña ku Boneiru 
tabata den kuadro di e 
proyekto ‘Streetcolors Bo- 
naire’, den kua hóbennan 
boneriano tabata embolbí. 
Un proyekto di Plataforma 
Kultural. 
Durante último siman- 
nan e tabata bèk na Boneiru 
pa a pinta riba algun mu- 
raya, entre otro na Antriol 
i den Kaya Grandi. Na e 
okashon ei FuHiKuBo a 
traha un programa kuné i 
esei ta pasa e djasabra aki. 

KRALENDIJK -- E 
promé munisipio hulandes 
ku un parti di dje lo bai bou 
di awa, no ta keda na Hu- 
landa, pero den laman Ka- 
ribe. Un kinto parti di Bo- 
neiru e siglo akí ainda por 
disparsé bou di awa. Esaki a 
sali na kla for di un estudio 
resien di Vrije Universiteit. 
Den esaki a skèts e posibel 
efektonan di kalentamentu 
di tera riba e bida di e isla, 
koresponsal di NOS, Dick 
Drayer, ta skirbi. 
No solamente e infras- 
truktura i ekonomia ta keda 
afektá, pero tambe e patri- 
monio kultural. Mayoria 
parti di e material di patri- 
monio kultural di Boneiru 
ta keda na kosta i pues e 


ora ei ta vulnerabel pa in- 
undashon dor di subida di 
superfisie di laman i tor- 
menta. 
Den tur senario di klima, 
e patrimonio kultural den e 
parti sùit di Boneiru ta dis- 
parsé bou di awa, sí no ak- 
tua awor dor di por ehèm- 
pel rekuperá e mondinan di 
pal’i mangel. Mas lihé tera 
bira kayente, mas tantu pat- 
rimonio ta na peliger. 


Kas di katibu 
vulnerabel 
Komo promé e subida di 
superfisie di laman ta afektá 
e popular kasnan di kabitu 
di 1850. Esakinan ta trahá 
di piedra di koral, ta apénas 
dos meter haltu i tin un ben- 


tana i un entrada chikitu dor 
di kua un hende mester bùk 
pa drenta. Falta di un porta 
i e bentana no ta será. 
“Hulandesnan a traha e 
kasnan akí pa laga mundu 
mira kon nan tabata trata 
nan katibunan na Boneiru. 
Pero nada ta ménos bèr- 
dat,” Bòi Antoin ta bisa. E 
ta kisas e hòmber mas ko- 
nosí riba e isla ku ta bringa 
pa mantenshon di e patri- 
monio kultural. A traha 
solamente trinta di e kasnan 
akí, miéntras komo 400 ka- 
tibu asina tabata traha den 
saliñanan di salu. Mayo- 
ria di e katibunan tabata 
drumi den aire liber, pero 
pa finnan di propaganda, 
60 di nan por a drumi den 
e kasnan di katibu, dos pa 
kas, segun Antoin. 


Kurason di historia 
Antoin a spanta di e 
rapòrt. “Disparishon di e 
pida patrimonio kultural 
akí ta hopi lamentabel. Mi 
no por trese ningun otro 
tipo di opheto di Boneiru 
asina tantu visibel ku e kas- 
nan di katibu akí. Esaki ta 
e kurason di historia di nos 
sklabitut. Esaki bo por mira 


Konsekuensia kambio di klima 
Boneiru promé 
pa sinti efekto 


ku bo propio wowo.” 
Otro 
patrimonionan 
tambe, segun e investi- 
gadónan, ta bou di preshon, 
entre otro dor di tempu eks- 
tremo i kayente kresiente. 
Ta trata aki di asuntunan 
ku habitantenan di e isla 
ta duna komo sintimentu 
di identidat i kontinuidat, 
manera piskeria. 


Koral salú importante 
pa piskeria 
Por haña aktivista di kli- 
ma, Meralney Bomba, hopi 
biá na Cai. Esaki tambe ta 
un área ku e siglo akí ainda 
ta bira víktima di laman sí 
nada sosodé. Aparte di e 
mondinan di pal’i mangel, 
koralnan tambe ta menasá 
di bai pèrdí bou di awa. 
“Koral salú ta hopi im- 
portante pa piskeria, pa- 
sobra pa mayoria piská e 
ta importante pa lugá di 
skonde i brui,” Bomba 
ta bisa. Koral ta menasá 
masalmente pa muri rònt 
Boneiru. 
Sí 
piskadónan 
disparsé for di Lac i Cai, 
hendenan lokal i turista 
tampoko lo no bini mas. 
Bomba ta rabiá ku Hu- 


landa sí a stipulá un lei di 
klima ku ta determiná ku 
mester bini medida pa fre- 
na kambio di klima i e kon- 
sekuensianan di esaki, pero 
ta laga e tres munisipionan 
hulandes, Boneiru, St. Eus- 
tatius i Saba, afó. Miéntras 
desde 2010 normalmente 
nos ta un munisipio di 
Hulanda, lo e ta promé pa 
ripará e konsekuensianan di 
kambio di klima. 
“Mi a afiliá na Green- 
peace i ta reta estado hu- 
landes dilanti hues pa laga 
e islanan forma parti di e 
plannan di klima na Hu- 
landa,” 
segun 
Bomba. 
Bomba su ponensia ta ku 
Boneiru no ta responsabel 
pa kalentamentu di tera, 
pa afekto di kalentamentu 
global i saka gas ku ta sòru 
pa kalentamentu global, 
pero sí mester wanta e kon- 
sekuensianan. “Nos ta es- 
nan perhudiká loke no ta 
honesto. Mi ta bringa pa mi 
yunan tambe por gosa di e 
área bunita i balioso akí, 
pero pa medio di kambio 
di klima, kisas nan lo no 
gosa mas di dje,” Bomba ta 
konkluí. 


Kasnan di kabitu na Peleké. 
Pintura di kasnan di katibu na kosta. 


Meralney Bomba. 


Bòi Antoin na e kasnan di katibu. 

ARUBA 
STATIA/SABA/ST. MAARTEN 


STATIA – Empleado- 
nan di kuido pa mucha i 
programa despues di skol 
na Statia, a bin ta interkam- 
biá métodonan di duna lès 
efektivo i tékniko ku nan 
partnernan di Hulanda. 
Kuater miembro di e tin 
di e organisashon di kuido 
hulandes, OpStoom, a fina- 
lisá un bishita di dos siman 
na Statia, durante kua nan 
a traha huntu ku emplea- 


Métodonan nobo pa duna lès 


donan lokal den e sentro- 
nan. OpStoom ta un partner 
di Statia. 
Durante e bishita, Linda 
Blankhorst, direktor di Op- 
Stoom, a fasilitá un work- 
shop riba e importansia di 
siña a base di hunga pa e 
desaroyo general di mucha. 
Tambe el a proveé coaching 
individual na e direktornan 
den e implementashon di 
nan plannan di duna lès. 


STATIA –Kliko nobo 
pa kas i negoshi awor ta 
optenibel riba pedido. 
Personanan por yama e 
planta di sushi pa rem- 
plasá klikonan kibrá. Ta 
pidi tur hende pa hasi uso 
apropiá di e klikonan. 
Kliko koló oranje ta 


Kliko nobo disponibel 


pa sushi resikabel i esnan 
pretu pa sushi no resika- 
bel. Ta pidi pa no pone 
sushi banda di e kliko. Sí 
e sushi a pasa e kapasi- 
dat di e kliko, por yama e 
planta di sushi pa pidi pa 
kolekshon adishonal, òf pa 
kliko adishonal. 


SABA – Artistanan sa- 
bano a eksponé nan trabou 
na lokal i bishitante durante 
un marshe di arte djabièrnè 
21 di òktober na Ofisina di 
Turismo. 
Esaki ta e promé biá 
e aña akí ku un marshe di 
arte a tuma lugá i e tabata 
eksitoso. 
Durante oranan di atardi 
lokal i bishitante por a mira 
un kantidat grandi di obra 
di arte, produktonan trahá 


Artistanan ta eksponé nan obra 


lokalmente, CD ku músika 
lokal i hopi mas. 
E idea pa tene e marshe 
di arte a nase durante un en- 
kuentro ku Ofisina di Turis- 
mo tabatin ku e grupo lokal 
di artista komo parti di un 
aktividat èkstra pa bishi- 
tante. 
“Kolaborashon ku nos 
komunidat kreativo i pen- 
sa maneranan kon pa in- 
korporá nan den evento i 
aktividatnan, ta parti di e 


produkto úniko ku Saba 
tin pa ofresé na un ma- 
nera bunita pa eksponé nan 
produktonan,” direktor di 
turismo Malinda Hassel, a 
bisa. 

ARUBA 
HULANDA 


HULANDA – Parti di 
un dak di un negoshi bashí 
a kai aden na Anthony Fok- 
kerweg na Amsterdam. Dos 
persona a resultá heridá i a 
hiba nan hospital. 
Kon nan situashon ta, no 
ta konosí. 


Dak ta kai aden 
E notifikashon di e dak 
ku a kai den a drenta algu 
promé ku mitar di diesdos 
di mainta. Brantwer, polis i 
ambulans, a bai ku material 
grandi na e sitio di insiden- 
te, NH Nieuws ta skirbi. 
Un helikòpter di trouma 


tambe tabata bula riba e 
área. 
Kon e dak a kai den otro, 
ainda no ta kla. E organ- 
isashon di konstrukshon i 
supervishon di bibienda i 
inspekshon di labor, ta bai 
investigá kiko ta e orígen. 


HULANDA – Mini- 
sterio Públiko a eksigí 
un kastigu di prizòn di 42 
luna pa un hòmber di 41 
aña sospechá di a obligá 
un muhé polako pa pros- 
tituí. E akusado du- 
rante shete aña a obligá 
e muhé pa traha komo 
prostituta riba Wallen na 
Amsterdam. E plaka ku 
e muhé tabata gana pa 
gran parti tabata bai pa e 
sospechoso. 
Segun e muhé, ta trata 
di un total kasi 600 mil 
euro. 


Tres aña pa hòmber ku a 
obligá muhé prostituí 


Namorá 
Na 2004 a muhé a 
namorá di e sospechoso, 
segun NH Nieuws. 
El a bisa ku struktural- 
mente a oblig’é pa prosti- 
tuí ta fin di 2011. Na 2019 
e muhé a hasi denunsia. 
Anteriormente ya na 2011 
i 2013 el a papia ku polis, 
pero e tempu ei e no a riska 
pa hasi denunsia. E miedu i 
vulnerabilidat mester tabata 
motibu ku a dura asina tan- 
tu pa hasi denunsia, segun 
fiskal durante tratamentu di 
e kaso. 


Bida yen miedu 
Segun fiskal, primera- 
mente e sospechoso a 
presentá su mes komo un 
hòmber dibertido, pero 
ya lihé el a kambia e es- 
fera di fakansi den pesa- 
dia. E muhé tabata hasi 
dianan di trabou largu i 
tin biá riba un dia tabatin 
sèks ku kantidat grandi 
di kliente. E tabatin un 
bida espantoso, yen di 
miedu kreá pe riba un 
manera ku te dia di awe 
e tin molèster, segun fis- 
kal. 


HULANDA – Piska- 
dónan djaweps mainta a 
reskatá un hòmber ku ta- 
bata riba un bui den Nauw 
van Calais. El a konta kapi- 
tan Teunis de Boer ku el a 
kai for di su kayak i ya tin 
hopi dia na e bui tené. El a 
bisa ku el a sali 25 di òk- 
tober for di Dover. E tabata 
kansá i pisá bou di friu. 
Momentu ku algu a bai 
robes presis, a hòmber no 
tabata kla. Den Boer, kende 
ta piska riba e barku franses 
Madeleine, a konta NOS ku 
e hòmber ingles probable- 
mente, en todo kaso algun 
dia, a pasa riba e bui. 
“Tabata banda di 11’or, 
nos tabata nabegá den e 
kanal i a pasa un bui ku ta 
marka un banki seku. Nos 
a bai mas aserka, mi tabata 
atendiendo ku lògbuk elek- 
tróniko momentu ku dire- 
pente mi a mira algu move 
riba e bui. 
Mi a kue mi vèrekeiker 
i a mira un hende den un 
zuèmbruk riba e bui, kende 


Hòmber reskatá despues di dianan riba bui 


manera loko tabata zuai bai 
bin.” 
De Boer, kende ta pro- 
sedente di Urk, no por a 
kere su wowonan. “E ora 
ei mi a duna un señal di 
zonido pa laga mira ku mi 
por a mir’é. Tabatin hopi 
koriente, pues nos a nabegá 
bai su direkshon. Momentu 
ku nos tabata un dies meter 
asina for di e bui, nos a tira 
un bui di reskate den awa i 
el a kue esaki tene.” 
A hala e hòmber ingles 
kansá i pon’é na bordo. El 
a konta ku su kayak a bòltu 
i el a bin resultá den awa. 
E tabatin marka blou na su 
kurpa i e konta ku el a man- 
tené su mes na bida dor di 
kita uster i kangreu for di e 
bui i kome esakinan. 
“Nos a sek’é i pon’é den 
un kònchi ku awa lou pa 
laga su temperatura stabi- 
lisá. Den un frega di wowo 
el a bebe algun liter di awa, 
e tabatin dianan sin drumi, 
su wowonan tabata kòrá,” 
De Boer a bisa. 


Madeleine, ku abordo 
tres hulandes i dos fran- 
ses, a notifiká warda kosta 
franses ku a manda un he- 
likòpter ku a yega dentro di 
dies minüt. 


Warda kosta a baha un 
dòkter riba Madeleine i 
despues a transportá e hòm- 
ber aventurero pa hospital. 
Nos ta gradisidu di por 
a mir’é, Den Boer a bisa, 


ketu bai bou di e impre- 
shon. “Nos ta mir’é komo 
un milager. 
Pa mes motibu nos por a 
nabegá pas’é forbèi i e no a 
sobrebibí muchu mas. 

WILLEMSTAD- Part- 
nernan den sektor turístiko 
a bini huntu djamars, 25 
di òktober último pa duna 
un bista di e desaroyonan 
turístiko na Kòrsou durante 
e promé tres (3) kuartal di 
e aña akí i un proyekshon 
pa e último kuartal di aña 
2022. Presente na e kon- 
ferensia di prensa akí ta- 
bata Minister di Desaroyo 
Ekonómiko, sr. Ruisandro 
Cijntje huntu ku repre- 
sentantenan di su ministe- 
rio, Ofisina di Turismo di 
Kòrsou (CTB), Curaçao 
Hospitality & Tourism As- 
sociation (CHATA) i Cura- 
çao Ports Authority. 
Apesar di e retonan ku 
sektor turístiko a bin ta en- 
frentá durante e último dos 
añanan komo konsekuen- 
sia di e efektonan di CO- 
VID-19, e sektor ta mira 
ku satisfakshon señalnan 
di rekuperashon serka e 
diferente partnernan den e 
kadena turístiko na Kòr- 
sou. 
CTB a indiká durante di 
e konferensia di prensa ku 
den e promé 9 lunanan di 
aña 2022, Kòrsou a risibí 
un total di 355.662 turista 
di estadia; kual ta un reku- 
perashon di 103% kom- 
pará ku e mesun periodo 
akí na aña 2019. 
Si e situashon aktual 
permanesé te ku fin di 
2022, Kòrsou lo por regis- 
trá un kantidat rekòr di 
turista di estadia e aña akí. 
En total e turistanan di 
estadia a keda 3.4 mion 
anochi e aña akí kual ta 
un rekuperashon di 111% 
kompará ku e mesun perio- 
do akí na 2019. 
Pa yuda den e promo- 


shon di Kòrsou, CTB a 
partisipá durante e 9 luna- 
nan tras di lomba huntu 
ku partnernan den sektor 
privá na diferente ‘trade- 
show’ den merkadonan di 
enfoke. Tambe a organisá 
‘roadshows’ edukashonal 
dirigí riba agentenan di 
biahe i operadornan di tour 
i a ehekutá akuerdonan di 
promoshon ku aerolínea- 
nan. Tambe, un total di 359 
periodista i ‘influencer’ in- 
ternashonal a bishitá nos 
pais durante e periodo tras 
di lomba, partisipando na 
trepnan edukashonal i ko- 
nosiendo Kòrsou. 
Informashon di For- 
wardkeys (un kompania 
internashonal ku ta hasi 
análisis i proyekshon di si- 
franan di turismo), ku CTB 
ta dispone di dje, ta mustra 
ku e region di Karibe ta e 
úniko region ku lo mira 
un kresementu di bishitan- 
tenan internashonal (15%) 
pa e di 4 kuartal di 2022. 
Aparte di esaki, Kòr- 
sou ta den vários tòp por 
ehèmpel na Estádos Uní- 
dos i Colombia komo un 
di e destinashonnan den 
Karibe ku ta profilá mihó. 
Pa loke ta trata desa- 
royonan hotelero, CHATA 
a indiká ku den e di tres 
kuartal di e aña akí Kòrsou 
a konosé un okupashon di 
hotèl di 70,2%. Kompará 
ku aña 2021, esaki tabata 
un oumento di 0.1% i asta 
un oumento di 0.6% si nos 
kompará esaki ku sifranan 
promé ku e periodo di CO- 
VID-19. 
Mas aleu, e tarifa pro- 
medio diario (ADR) tambe 
a konosé un oumento di 
17,3% den e di tres kuar- 


tal di 2022 kompará ku 
e promedio den e mesun 
periodo akí na aña 2021. 
Asta kompará ku sifranan 
di 2019, pues promé ku e 
pandemia, esaki ta mustra 
un kresementu di 34,7%. 
Pa loke ta trata e entrada- 
nan pa kamber disponibel 
(RevPAR), CHATA a nota 
un oumento di 19,2% kom- 
pará ku e di tres kuartal di 
2021. E entradanan a subi 
for di $116,37 na aña 2021 
pa $138,75 den promé 
kuartal di 2022. Ku kom- 
pará datonan promé ku 
COVID, e entradanan pa 
kamber disponibel ta mus- 
tra un oumento di 35,3%. 
Den e promé 9 lunanan 
di 2022, Kòrsou a yama 
bon biní na un total di 
184 barku krusero kual ta 
representá un oumento di 
582% en komparashon ku 
aña 2021. E barkunan kru- 
sero akí a trese un total di 
315,296 pasahero lokual 
tambe ta un oumento di 
924% kompará ku aña 


2021. Gran parti di e kre- 
sementu akí ta debí na un 
subida den ‘cruise calls’ 
pero tambe subida den e 
okupashon di diferente 
barkunan krusero; den al- 
gun kaso alkansando un 
okupashon total di mas ku 
90%. Mester tene kuenta 
tambe, ku na aña 2021 ta- 
batin aktividatnan krusero 
solamente entre luna di 
yüni pa desèmber konside- 
rando e situashon ku pro- 
tokòl i medidanan di CO- 
VID-19. Proyekshonnan 
rònt mundu ta indiká, ku 
si akaso e kresementu kon- 
tinuá manera e ta aktual- 
mente 2022 lo ta un tran- 
sishon pa rekuperashon 
den e sektor miéntras e in- 
dustria ta sigui ekspandé e 
kapasidat di barkunan i ou- 
mentá e nivel di okupashon 
abordo. Pa loke ta trata e 
impakto ekonómiko di e 
sektor di turismo, MEO 
a konkluí ku esaki tabata 
sumamente positivo. Es- 
aki debí na e kresementu 


di tantu turismo di estadia 
komo turismo krusero den 
e periodo tras di lomba. 
Ta proyektá ku den e 
promé 9 lunanan di aña 
2022 e sektor di turismo 
a generá un total di 1.934 
mion florin pa nos ekono- 
mia kompará ku 869 mion 
florin den e mesun periodo 
di 2021. Esaki ta un reku- 
perashon kompletu despu- 
es di pandemia te ku terser 
kuartal di aña aki kompará 
ku mesun temporada den 
aña 2019. Si turismo sigui 
krese manera ta wòrdu 
proyektá, MEO ta ferwagt 
ku e lo tin un kontribushon 
sumamente positivo riba 
Kòrsou su Produkto Inter- 
no Bruto pa aña 2022. 
MEO huntu ku CTB 
konhunto ku partnernan 
den sektor privá ta trahan- 
do duru tambe pa prepará 
nos hendenan i yena e di 
kuponan di trabou ku a 
habri debí na e desaroyo 
positivo aki den e sektor di 
turismo. 


Sektor turístiko 
rekuperando 

ORANJESTAD -- Dia- 
ranson atardi pa mas o me- 
nos 4:30 polis a bay pura 
altura di Wendy’s Boule- 
vard, unda cu un pelea a 
start entre algun hende. 
Na yegada polis a com- 
pronde cu ta dos homber cu 
tin problema a topa otro y 
cos bay for di man. 
A papia cu a uza bate di 


ORANJESTAD -- Dia- 
ranson den oranan di main- 
ta Brandweer a sali direc- 
cion Warawara, unda cu lo 
tawata tin un cas na can- 
dela. N’e mesun momento 
a avisa e otro instancianan 
manera polis y Elmar. 
Na yegada di polis y 
brandweer nan a constata 
basta huma saliendo di e 
cas. Bomberonan mesora a 


Dos homber deteni despues di a bringa riba caya 


baseball, pero por a mira 
polis cu e yabi di hero pa 
los tire. 
Varios patruya a yega 
mirando esnan cu tawata 
pasa eybanda tawata yama 
polis. 
Un cantidad di polis a 
presenta pa pone ordo y a 
termina na detencion di dos 
homber. 


Candela den cas na Warawara 


drenta accion y nan a con- 
stata cu ta un camber lo ta 
na candela. Ta trata di un 
cas di dos piso. 
Algun rato despues nan 
a logra domina e candela, 
pero e cas si a keda yen di 
huma. Brandweer a laga 
pidi un aparato pa ventila 
e cas debi cu no tin biento. 
Polis a keda n’e sitio tambe 
pa tuma dato di e incidente. 

ORANJESTAD -- Dia- 
ranson den careda di 7’or 
di mainta a sosode un acci- 
dente riba Avenida Nelson 
O. Oduber un poco pa nort 
di e rotonde Superfood. 
Un Nissan Skyline preto 
maneha pa un cabayero ta- 
bata bayendo direccion di e 
rotonde (direccion zuid) y 
na dado momento e chauf- 
feur pa un of otro motibo lo 
a perde control cu su auto, 
a baha caminda y a bay cay 
den Bubali plas. 
E chauffeur no a resulta 
herida. Prome cu e auto a 


ORANJESTAD -- Lad- 
ron of ladronnan a drenta 
un cas na Parkietenbos y 
practicamente a pluma esa- 
ki. Nan a bay cu principal- 
mente un cantidad di oloshi 
marca Guess. 
Den oranan laat di at- 
ardi Polisnan a bay na un 
cas den Parkietenbos pa un 
caso di kiebro. Nan ta papia 
cu un señora di inicial P., 


Ladron a pluma cas na 
Parkietenbos 


kende ta huur e cas. 
Pa 7.30 di mainta el a sali 
di su cas pa trabou hunto cu 
su casa. E cas tabata bon 
cera, pues tur cos na lock. 
Pero a haya un sorpresa ora 
cu nan a bolbe cas den or- 
anan di atardi. A constata 
di biaha cu desconocinan a 
forsa e porta dilanti. 
Ta sospecha cu a haci 
esaki cu un schroefdraaier 


ya cu a haya esaki tira na 
suela. Ya caba paden a mira 
paña di su esposo poni riba 
e sofa, manera cu nan a 
prepara pa bay cu nan. Den 
nan camber a constata cu 
tin diferente cos cu a dis- 
parce. Asina nan a bay cu 
dos oloshi (blanco), uno di 
oro y uno color preto. Nan 
ta marca Guess y Fossil. 
Di e señora nan a bay cu 


un oloshi color roos, uno 
di oro, uno di plata y uno 
blauw. E marcanan ta Guess 
y Curren. Banda di oloshi 
nan a bay cu dos aparato 
di feita y dos boter di per- 
fume marca VIP 212. For 
di cushina e desconocinan 
a bay cu diferente paki di 
carni for di e freezer, boter 
di rum, un boter di whisky 
Morrison, Johnnie Walker 


double black whisky, un 
whisky Dewars y un boter 
di champaña. 
Riba un mesa taatin 
un Samsung Galaxy S-10 
color preto cu scheur riba e 
pantaya y esey tambe nan a 
bay cu ne. Otro materialnan 
cu a disparce tabata n paki 
cu 6 caha di pasta di djente 
y un paki di 20 skeiro di 
djente. 


Nissan Skyline a cay den Bubali Plas 


bay full bou awa, e chauf- 
feur a logra sali for di e auto 
y tambe a saca su pertenen- 
cianan for di den e auto. 
Aparentemente e chauf- 
feur lo ta un fotografo, por 
a mira camara, lens y hopi 
mas, poni pafo di e auto. 
Polis a yega na e sitio y 
a papia cu e chauffeur. Pa 
motibo cu ta trata di un ac- 
cidente den cual ta un auto 
so ta envolvi y no a haci 
daño na otro, e chauffeur 
mester a percura pa busca 
un takelwagen y saca su 
auto for di Bubali Plas. 

KRALENDIJK--Ta 
premirá i spera ku basta 
hende lo presensiá e parti- 
do fi nal di temporada 2022 
di futbòl di nos isla mañan 
anochi, esaki mañan ano- 
chi 8or den Stadion Anto- 
nioTrenidad na Rincon. 
Basta komentario tin 


KRALENDIJK--E 
torneo di beisbòl di Stars 
pa nos futuronan, nos 
muchanan, ta sigui mañan 
djabièrnè, djasabra i djad- 
umingu awó na Fèlt Dudy 
Josephia na Tera Kòrá. 
Djabièrnè 28 sèptèm- 
ber 2022. 
17:15 U9 Stars vs 
Mets. 
17:15 U9 Orioles vs 
Tigers. 
Djasabra 29 òktober 
2022. 


KRALENDIJK--Awe 
djabièrnè 28 di òktober 
2022 ta e gran dia ku tur 
hende ta spera, e gran dia di 
e gran fi nal di kampionato 
futbòl 2022 di nos isla, es- 
aki momentu ku e dos eki- 


Entre Real Rincon i Flamingo 


Ta premirá ﬁ nal futbòl 


ta kibra rekòrt 


e dianan aki tur kaminda, 
komentanto di e partido fi - 
nal di nos futbòl mañan ku 
Dios ke. 
Tin hende, fanátikonan 
di e kampionnan di Real 
Rincon por ehèmpel, ta 
kere fi rmemente ku Real 
Rincon ta retené e título di 


kampion. 
Di otro banda, di parti 
Atl. Flamingo, su faná- 
tikonan ta kere fi rmemente 
tambe ku e ekipo di Nikibo- 
ko ta kita e título fo’i Real 
Rincon mañan anochi. 
Nan ta kere i ta komen- 
tá ku e “Flamingonan” tei 


bula mañan anochi. 
Kos ta birando serio ku 
basta komentario aki aya 
tokante e partido fi nal di 
mañan anochi. 
Fanátikonan 
di 
Real 
Rincon ta papia di kòrta e 
halanan di e Flamingonan, 
aya banda e fanátikonan di 


Atl. Flamingo ta bisa ku e 
Flamingonan tei bula pisá 
mañan anochi den Rincon. 
Kos ta kayente serka e 
fanátikonan pa ku e wega 
fi nal di mañan anochi. 
Despues di e partido 
mañan anochi nos lo tin nos 
komentario tokante esaki. 


Beisbòl di mucha 
ta kontinuá 


10:00 U16 Marlins vs 
Tigers. 
12:45 U10 Stars vs Pa- 
dres. 
14:15 U9 Stars vs Orio- 
les. 
14:15 U9 Padres vs Ti- 
gers. 
15:15 U12 Stars vs Ti- 
gers, 
Djadumingu 30 òkto- 
ber 2022. 
14:00 U16 Stars vs 
Marlins. 


Gran ﬁ nal di futbòl awe 


ponan den tòp di nos futbòl, 
e kampionnan di SV Real 
Rincon di Rincon i SV Atl. 
Flamingo di Nikiboko, en- 
frentá otro pa e título mák- 
simo di temporada 2022 di 
futbòl di nos isla. Awe no- 


chi e dos ekiponan tòp den 
nos futbòl, ta bai topa otro 
8or anochi den Stadion An- 
tonio Trenidad na Rincon, 
esaki den partido pa e gran 
fi nal di e kampionato 2022. 
Hopi hende ta sperando 
ansiosamente pa e mo- 
mentu yega pa mira e gran 
partido aki, un partido ku 
ta primintí di bira sigur un 
tremendo partido ku e dos 
ekiponan tòp di nos futbòl, 
demostrando tremendo fut- 
bòl na nivel haltu na e fana- 
tikada ku mira e partido aki. 
Manera ya nos a trese na 
publisidat, e partido aki ku 
lo bai hala basta hende hiba 
Stadion Antonio Trenidad, 
ta bai bira tambe e partido 
di aña ku e dos ekiponan 
den tòp di nos futbòl, dem- 
ostrá nivel haltu di futbòl. 
FFB ku ta e federashon 
di futbòl di nos isla, a pre- 
pará bon tambe pa tur òf 
mayoria di e fanatikada ku 
yega Stadon Antonio Treni- 
dad awe nochi, haña tambe 
un lugá pa sinta disfrutá di 
futbòl na nivel haltu, e fi es- 
ta di futbòl. Preparando pa 
esaki, FFB a buska 3 tri- 
bune mas ku lo bini parti 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


pabou den e stadion. 
Tambe na fi nal di e parti- 
do, na fi nal di e kampionato, 
lo bai tin músika krioyo. 
Tambe FFB tin un sorpresa 
prepará pa mañan anochi. 
Ku otro palabra kosnan tei 
bira algu tremendo awe 
nochi den Stadion Antonio 
Trenidad aya na Rincon. 
Tambe pa esnan ku no 
ke bai Rincon ku nan outo 
fo’i Playa pa mira e par- 


tido, FFB ta regla tambe 
transporte pa nan. Loke tin 
di hasi ta yama ofi sina di 
FFB duna bo nòmber i re- 
gistrá pues pa transporte pa 
Rincon i trese bèk Playa. 
Tur esakinan FFB ta hasi 
pa mas tantu fanátiko posi- 
bel ku ta deseá esei, pre- 
sensiá e gran partido fi nal 
di futbòl temporada 2022 
mañan anochi. 

It’s the season 
to sparkle 


Christmas Edition 


there is always something to do 
kooymanbv.com 


CHRISTMAS EDITION – VALID FROM OCTOBER 25TH UNTIL DECEMBER 31ST, 2022 

It’s the season 
It’s the season 


to sparkle 


Christmas Edition 
Christmas Edition 


OPTENIBEL ONLINE I DEN store 


to sparkle 


Christmas Edition 
Christmas Edition 


OPTENIBEL ONLINE I DEN store 


DI PASKU a sali! 


It’s the season 
It’s the season 
It’s the season 
It’s the season 
It’s the season 


to sparkle 
to sparkle 


It’s the season 


to sparkle 
to sparkle 


Christmas Edition 
Christmas Edition 
Christmas Edition 


DI PASKU a sali! 


nos folder 


Fanátikonan 


Reportero Fittipaldi a pone kámara abou, pa konsolá 
Tio Pepe. Mirando ku Tio Pepe ta gran fanátiko di Vi- 
tesse. Ya ku e tim aki a pèrdè e último wega. 


Tur generashon ta gosa di futbòl. Berna Emerenciana 
semper ta bin animá su tim. 


Tico Rosario i Ibi Panchita tambe no por keda ‘fo. Ibi 
Panchita ta kordinadó di rèfri. 


Chio Semeleer i su bon brò Boi den un kombersashon 
basta prèt. 

E área na unda e kasnan di katibu na Peleké ta situá ta bon bishitá. E foto aki ta 
mustra kon un señora a disidí pa den e ambiente históriko aki drumi disfrutá di e 
solo boneriano. 


KRALENDIJK -- Otro siman djaluna e treinen ‘train 
de trainer’ edukashon di arte i kultura na kalidat, ta tuma 
lugá na Hòfi Kultural. 
E ta un treinen pa desaroyo profeshonal bou di guia di 
dosentenan Segni Bernadina i Arnold van der Tang, ku ta 
tuma lugá dos anochi. 
Komo partisipante ta siña kon di un forma didáktiko, 
pedagógiko i práktiko, por transferí talento i konosementu 
na e muchanan di skol. Inskripshon ta sera dia 28 di òk- 
tober. 


Disfrutando di solo 
na kasnan di katibu 


Yamada na artista 
di arte i kultura 


